CELEX: 32009L0011
Language: el
Date: 2009-02-18 00:00:00
Title: Οδηγία 2009/11/ΕΚ της Επιτροπής, της 18ης Φεβρουαρίου 2009 , για τροποποίηση της οδηγίας 91/414/ΕΟΚ του Συμβουλίου ώστε να συμπεριληφθούν οι ουσίες bensulfuron, sodium 5- nitroguaiacolate, sodium o-nitrophenolate, sodium p-nitrophenolate και tebufenpyrad ως δραστικές ουσίες (Κείμενο που παρουσιάζει ενδιαφέρον για τον ΕΟΧ)

19.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 48/5
            
         
      ΟΔΗΓΊΑ 2009/11/ΕΚ ΤΗΣ ΕΠΙΤΡΟΠΉΣ
   
   της 18ης Φεβρουαρίου 2009
   για τροποποίηση της οδηγίας 91/414/ΕΟΚ του Συμβουλίου ώστε να συμπεριληφθούν οι ουσίες bensulfuron, sodium 5- nitroguaiacolate, sodium o-nitrophenolate, sodium p-nitrophenolate και tebufenpyrad ως δραστικές ουσίες
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:
   
               (1)
            
            
               Οι κανονισμοί (ΕΚ) αριθ. 451/2000 (2) και (ΕΚ) αριθ. 1490/2002 της Επιτροπής (3) καθορίζουν τους λεπτομερείς κανόνες για την εφαρμογή της τρίτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Στον κατάλογο αυτό περιλαμβάνονται οι ουσίες bensulfuron, sodium 5- nitroguaiacolate, sodium o-nitrophenolate, sodium p-nitrophenolate και tebufenpyrad.
            
         
               (2)
            
            
               Για τις εν λόγω δραστικές ουσίες εκτιμήθηκαν οι επιπτώσεις στην υγεία του ανθρώπου και στο περιβάλλον σύμφωνα με τις διατάξεις που θεσπίζονται στους κανονισμούς (ΕΚ) αριθ. 451/2000 και (ΕΚ) αριθ. 1490/2002 για μια σειρά χρήσεων που προτάθηκαν από τους κοινοποιούντες. Επιπλέον, οι ανωτέρω κανονισμοί ορίζουν τα κράτη μέλη-εισηγητές που πρέπει να υποβάλουν τις σχετικές εκθέσεις αξιολόγησης καθώς και συστάσεις στην Ευρωπαϊκή Αρχή για την Ασφάλεια των Τροφίμων (ΕΑΑΤ) σύμφωνα με το άρθρο 10 παράγραφος 1 του κανονισμού (ΕΚ) αριθ. 1490/2002. Για την ουσία bensulfuron, το κράτος μέλος-εισηγητής ήταν η Ιταλία και όλες οι σχετικές πληροφορίες υποβλήθηκαν στις 11 Σεπτεμβρίου 2006. Για τις ουσίες sodium 5-nitroguaiacolate, sodium o-nitrophenolate και sodium p-nitrophenolate, το κράτος μέλος-εισηγητής ήταν η Ελλάδα και όλες οι σχετικές πληροφορίες υποβλήθηκαν στις 7 Δεκεμβρίου 2005. Για την ουσία tebufenpyrad, το κράτος μέλος-εισηγητής ήταν η Γερμανία και όλες οι σχετικές πληροφορίες υποβλήθηκαν στις 12 Μαρτίου 2007.
            
         
               (3)
            
            
               Οι εκθέσεις αξιολόγησης εξετάστηκαν στο πλαίσιο ανασκόπησης από ομοτίμους από τα κράτη μέλη και την ΕΑΑΤ και υποβλήθηκαν στην Επιτροπή στις 26 Σεπτεμβρίου 2008 για την ουσία bensulfuron, στις 30 Σεπτεμβρίου 2008 για τις ουσίες sodium 5- nitroguaiacolate, sodium o-nitrophenolate και sodium p-nitrophenolate και στις 23 Οκτωβρίου 2008 για την ουσία tebufenpyrad, με τη μορφή επιστημονικών εκθέσεων της ΕΑΑΤ (4). Οι εν λόγω εκθέσεις επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 2 Δεκεμβρίου 2008 με τη μορφή εκθέσεων ανασκόπησης της Επιτροπής για τις ουσίες sodium 5- nitroguaiacolate, sodium o-nitrophenolate, sodium p-nitrophenolate και tebufenpyrad και, στις 8 Δεκεμβρίου 2008, με τη μορφή εκθέσεων ανασκόπησης της Επιτροπής για την ουσία bensulfuron.
            
         
               (4)
            
            
               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν bensulfuron, sodium 5- nitroguaiacolate, sodium o-nitrophenolate, sodium p-nitrophenolate και tebufenpyrad ενδέχεται να πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στις εκθέσεις ανασκόπησης της Επιτροπής. Συνεπώς, είναι σκόπιμο να καταχωριστούν αυτές οι δραστικές ουσίες στο παράρτημα I, ώστε να εξασφαλιστεί ότι, σε όλα τα κράτη μέλη, οι εγκρίσεις φυτοπροστατευτικών προϊόντων που περιέχουν τις εν λόγω δραστικές ουσίες μπορούν να χορηγούνται σύμφωνα με τις διατάξεις της εν λόγω οδηγίας.
            
         
               (5)
            
            
               Με την επιφύλαξη αυτών των συμπερασμάτων, κρίνεται σκόπιμο να συγκεντρωθούν περαιτέρω πληροφορίες σχετικά με συγκεκριμένα σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I μπορεί να υπόκειται σε προϋποθέσεις. Κατά συνέπεια, ο κοινοποιών οφείλει να υποβάλει πρόσθετες πληροφορίες σχετικά με το χημικό προσδιορισμό, πληροφορίες για την περαιτέρω εξέταση του τρόπου και του ποσοστού αποικοδόμησης του bensulfuron υπό αεροβικές συνθήκες σε πλημμυρισμένα εδάφη και πληροφορίες για την εξέταση της σημασίας των μεταβολιτών για την αξιολόγηση του κινδύνου για τους καταναλωτές. Επίσης, είναι σκόπιμο να απαιτηθεί η υποβολή των ουσιών sodium 5-nitroguaiacolate, sodium o-nitrophenolate και sodium p-nitrophenolate σε περαιτέρω δοκιμές προκειμένου να επιβεβαιωθεί η αξιολόγηση του κινδύνου για τα υπόγεια ύδατα και η υποβολή σχετικών μελετών από τον κοινοποιούντα. Τέλος, όσον αφορά το tebufenpyrad είναι σκόπιμο να απαιτηθεί από τον κοινοποιούντα να υποβάλλει πληροφορίες βάσει των οποίων επιβεβαιώνεται ότι δεν υπάρχουν σχετικές προσμείξεις και εξετάζεται περαιτέρω ο κίνδυνος για τα εντομοφάγα πτηνά.
            
         
               (6)
            
            
               Πριν από την καταχώριση μιας δραστικής ουσίας στο παράρτημα Ι πρέπει να μεσολαβεί εύλογο χρονικό διάστημα που να επιτρέπει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.
            
         
               (7)
            
            
               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν bensulfuron, sodium 5- nitroguaiacolate, sodium o-nitrophenolate, sodium p-nitrophenolate και tebufenpyrad, ώστε να εξασφαλίζεται ότι πληρούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, και οι συναφείς όροι που καθορίζονται στο παράρτημα I. Τα κράτη μέλη πρέπει να τροποποιούν, να αντικαθιστούν ή να ανακαλούν, ανάλογα με την περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, πρέπει να προβλεφθεί μεγαλύτερη προθεσμία για την υποβολή και αξιολόγηση του πλήρους φακέλου του παραρτήματος III κάθε φυτοπροστατευτικού προϊόντος για κάθε χρήση για την οποία προορίζεται σύμφωνα με τις ενιαίες αρχές της οδηγίας 91/414/ΕΟΚ.
            
         
               (8)
            
            
               Η πείρα από προηγούμενες καταχωρίσεις στο παράρτημα Ι της οδηγίας 91/414/ΕΟΚ δραστικών ουσιών που αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής (5) έχει δείξει ότι μπορεί να προκύψουν δυσκολίες ως προς την ερμηνεία των καθηκόντων των κατόχων υφιστάμενων εγκρίσεων όσον αφορά την πρόσβαση στα δεδομένα. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος ΙΙ της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εκδοθεί έως σήμερα για την τροποποίηση του παραρτήματος I.
            
         
               (9)
            
            
               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.
            
         
               (10)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν έως τις 30 Απριλίου 2010 το αργότερο τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Μαΐου 2010.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος πραγματοποίησης αυτής της αναφοράς καθορίζεται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν τις ουσίες bensulfuron, sodium 5- nitroguaiacolate, sodium o-nitrophenolate, sodium p-nitrophenolate και tebufenpyrad ως δραστικές ουσίες, έως τις 30 Απριλίου 2010.
   Έως την ημερομηνία αυτή, εξακριβώνουν, ειδικότερα, ότι πληρούνται οι όροι του παραρτήματος Ι της εν λόγω οδηγίας σχετικά με τις ουσίες bensulfuron, sodium 5- nitroguaiacolate, sodium o-nitrophenolate, sodium p-nitrophenolate και tebufenpyrad, με εξαίρεση τους όρους του τμήματος Β της καταχώρισης που αφορά την εν λόγω δραστική ουσία και ότι ο κάτοχος έγκρισης διαθέτει ή έχει πρόσβαση σε φάκελο που πληροί τις απαιτήσεις του παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει bensulfuron, sodium 5- nitroguaiacolate, sodium o-nitrophenolate, sodium p-nitrophenolate και tebufenpyrad, είτε ως μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα I της οδηγίας 91/414/ΕΟΚ έως τις 31 Οκτωβρίου 2009 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με τις ουσίες bensulfuron, sodium 5- nitroguaiacolate, sodium o-nitrophenolate, sodium p-nitrophenolate και tebufenpyrad αντίστοιχα. Με βάση την αξιολόγηση αυτή, προσδιορίζουν κατά πόσον το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τον προσδιορισμό αυτό τα κράτη μέλη:
   
               α)
            
            
               σε περίπτωση που ένα προϊόν περιέχει bensulfuron, sodium 5- nitroguaiacolate, sodium o-nitrophenolate, sodium p-nitrophenolate και tebufenpyrad ως τη μόνη δραστική ουσία, τροποποιούν ή ανακαλούν, κατά περίπτωση, την έγκριση έως τις 30 Απριλίου 2014 το αργότερο· ή
            
         
               β)
            
            
               σε περίπτωση που ένα προϊόν περιέχει bensulfuron, sodium 5- nitroguaiacolate, sodium o-nitrophenolate, sodium p-nitrophenolate και tebufenpyrad ως μία από πολλές δραστικές ουσίες, τροποποιούν ή ανακαλούν, κατά περίπτωση, την έγκριση έως τις 30 Απριλίου 2014 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με τις οποίες καταχωρίστηκε η σχετική ουσία ή ουσίες στο παράρτημα Ι της οδηγίας 91/414/ΕΟΚ, εφόσον η τελευταία είναι μεταγενέστερη.
            
         Άρθρο 4
   Η παρούσα οδηγία αρχίζει να ισχύει την 1η Νοεμβρίου 2009.
   Άρθρο 5
   Η παρούσα οδηγία απευθύνεται στα κράτη μέλη.
   
      Βρυξέλλες, 18 Φεβρουαρίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 230 της 19.8.1991, σ. 1.
   
      (2)  ΕΕ L 55 της 29.2.2000, σ. 25.
   
      (3)  ΕΕ L 224 της 21.8.2002, σ. 23.
   
      (4)  EFSA Scientific Report (2008) 178, Conclusion regarding the peer review of the pesticide risk assessment of the active substance bensulfuron (οριστικοποιήθηκε στις 26 Σεπτεμβρίου 2008).
   EFSA Scientific Report (2008) 191, Conclusion regarding the peer review of the pesticide risk assessment of the active substance sodium (5-nitroguaiacolate,o-nitrophenolate,p-nitrophenolate) (οριστικοποιήθηκε στις 30 Σεπτεμβρίου 2008).
   EFSA Scientific Report (2008) 192, Conclusion regarding the peer review of the pesticide risk assessment of the active substance tebufenpyrad (οριστικοποιήθηκε στις 23 Οκτωβρίου 2008).
   
      (5)  ΕΕ L 366 της 15.12.1992, σ. 10.
   
      ΠΑΡΑΡΤΗΜΑ
      Η ακόλουθη καταχώριση προστίθεται στο τέλος του πίνακα του παραρτήματος I της οδηγίας 91/414/ΕΟΚ:
      
         
                     Αριθ.
                  
                  
                     Κοινή ονομασία, αριθμοί ταυτοποίησης
                  
                  
                     Ονομασία IUPAC
                  
                  
                     Καθαρότητα (1)
                     
                  
                  
                     Έναρξη ισχύος
                  
                  
                     Λήξη της καταχώρισης
                  
                  
                     Ιδιαίτεροι όροι
                  
               
                     «276
                  
                  
                     Bensulfuron
                     Αριθ. CAS 83055-99-6
                     Αριθ. CIPAC 502.201
                  
                  
                     
                        α-[(4,6-διμεθοξυπυριμιδινο-2-υλοκαρβαμοϋλο)σουλφαμοϋλο]-o-τολουικό οξύ (bensulfuron)
                     
                     
                        α-[(4,6-διμεθοξυπυριμιδινο-2-υλοκαρβαμοϋλο)σουλφαμοϋλο]-ο-τολουικό μεθύλιο (bensulfuron-methyl)
                     
                  
                  
                     ≥ 975 g/kg
                  
                  
                     1 Νοεμβρίου 2009
                  
                  
                     31 Οκτωβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται μόνον ως ζιζανιοκτόνο
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία bensulfuron, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 8 Δεκεμβρίου 2008.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:
                     
                                 —
                              
                              
                                 στην προστασία των υδρόβιων οργανισμών· όσον αφορά αυτούς τους προσδιορισμένους κινδύνους, εφαρμόζονται μέτρα άμβλυνσης του κινδύνου, όπως π.χ. οι ζώνες προστασίας, εφόσον κρίνεται σκόπιμο.
                              
                           
                                 —
                              
                              
                                 στην προστασία των υπόγειων υδάτων, όταν η δραστική ουσία χρησιμοποιείται σε περιοχές με ευαίσθητα εδαφικά ή/και κλιματικά χαρακτηριστικά.
                              
                           Τα ενδιαφερόμενα κράτη μέλη εξασφαλίζουν ότι ο κοινοποιών υποβάλλει στην Επιτροπή:
                     
                                 —
                              
                              
                                 επιπλέον μελέτες σχετικά με τις προδιαγραφές·
                              
                           
                                 —
                              
                              
                                 πληροφορίες για την περαιτέρω εξέταση του τρόπου και του ποσοστού αποικοδόμησης του bensulfuron-methyl υπό αεροβικές συνθήκες σε πλημμυρισμένα εδάφη·
                              
                           
                                 —
                              
                              
                                 πληροφορίες για την εξέταση της σημασίας των μεταβολιτών για την αξιολόγηση του κινδύνου για τους καταναλωτές.
                              
                           Τα ενδιαφερόμενα κράτη μέλη εξασφαλίζουν ότι οι κοινοποιούντες υποβάλλουν τέτοιου είδους μελέτες στην Επιτροπή έως την 31η Οκτωβρίου 2011.
                  
               
                     277
                  
                  
                     Sodium 5-nitroguaiacolate
                     Αριθ. CAS 67233-85-6
                     Δεν έχει χορηγηθεί αριθ. CIPAC
                  
                  
                     
                        2-μεθοξυ-5-νιτροφαινολικό νάτριο
                     
                  
                  
                     ≥ 980 g/kg
                  
                  
                     1 Νοεμβρίου 2009
                  
                  
                     31 Οκτωβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται μόνον ως ρυθμιστικό της ανάπτυξης των φυτών.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI λαμβάνονται υπόψη τα συμπεράσματα της έκθεσης ανασκόπησης για τις ουσίες sodium 5-nitroguaiacolate, sodium o-nitrophenolate και sodium p-nitrophenolate, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 2 Δεκεμβρίου 2008.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:
                     
                                 —
                              
                              
                                 οι προδιαγραφές για το τεχνικό υλικό, όπως παρασκευάζεται εμπορικά, πρέπει να επιβεβαιώνονται και να υποστηρίζονται από τα προσήκοντα αναλυτικά δεδομένα. Το υλικό δοκιμής που χρησιμοποιήθηκε στους φακέλους τοξικότητας πρέπει να συγκρίνεται και να επαληθεύεται ως προς τις εν λόγω προδιαγραφές του τεχνικού υλικού·
                              
                           
                                 —
                              
                              
                                 στην προστασία της ασφάλειας των χειριστών και των εργαζομένων. Οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας και μέτρα άμβλυνσης του κινδύνου για τη μείωση της έκθεσης·
                              
                           
                                 —
                              
                              
                                 στην προστασία των υπόγειων υδάτων, όταν η δραστική ουσία χρησιμοποιείται σε περιοχές με ευαίσθητα εδαφικά ή/και κλιματικά χαρακτηριστικά. Οι όροι έγκρισης πρέπει να περιλαμβάνουν, κατά περίπτωση, μέτρα άμβλυνσης του κινδύνου.
                              
                           Τα ενδιαφερόμενα κράτη μέλη ζητούν την υποβολή περαιτέρω μελετών για την αντιμετώπιση του κινδύνου για τα υπόγεια ύδατα. Τα ενδιαφερόμενα κράτη μέλη εξασφαλίζουν ότι οι κοινοποιούντες υποβάλλουν τέτοιου είδους μελέτες στην Επιτροπή έως την 31η Οκτωβρίου 2011.
                  
               
                     278
                  
                  
                     Sodium o-nitrophenolate
                     Αριθ. CAS 824-39-5
                     Δεν έχει χορηγηθεί αριθ. CIPAC
                  
                  
                     
                        2-νιτροφαινολικό νάτριο· ο-νιτροφαινολικό νάτριο
                     
                  
                  
                     ≥ 980 g/kg
                     
                        Οι κάτωθι προσμείξεις θεωρούνται τοξικολογικό πρόβλημα:
                     
                     
                                  
                              
                              
                                 
                                    Φαινόλη
                                 
                                 
                                    Μέγιστη περιεκτικότητα: 0,1 g/kg
                                 
                              
                           
                                  
                              
                              
                                 
                                    2,4 δινιτροφαινόλη
                                 
                                 
                                    Μέγιστη περιεκτικότητα: 0,14 g/kg
                                 
                              
                           
                                  
                              
                              
                                 
                                    2,6 δινιτροφαινόλη
                                 
                                 
                                    Μέγιστη περιεκτικότητα: 0,32 g/kg
                                 
                              
                           
                  
                     1 Νοεμβρίου 2009
                  
                  
                     31 Οκτωβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται μόνον ως ρυθμιστικό της ανάπτυξης των φυτών.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI λαμβάνονται υπόψη τα συμπεράσματα της έκθεσης ανασκόπησης για τις ουσίες sodium 5-nitroguaiacolate, sodium o-nitrophenolate και sodium p-nitrophenolate, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 2 Δεκεμβρίου 2008.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:
                     
                                 —
                              
                              
                                 οι προδιαγραφές για το τεχνικό υλικό, όπως παρασκευάζεται εμπορικά, πρέπει να επιβεβαιώνονται και να υποστηρίζονται από τα προσήκοντα αναλυτικά δεδομένα. Το υλικό δοκιμής που χρησιμοποιήθηκε στους φακέλους τοξικότητας πρέπει να συγκρίνεται και να επαληθεύεται ως προς τις εν λόγω προδιαγραφές του τεχνικού υλικού·
                              
                           
                                 —
                              
                              
                                 στην προστασία της ασφάλειας των χειριστών και των εργαζομένων. Οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας και μέτρα άμβλυνσης του κινδύνου για τη μείωση της έκθεσης·
                              
                           
                                 —
                              
                              
                                 στην προστασία των υπόγειων υδάτων, όταν η δραστική ουσία χρησιμοποιείται σε περιοχές με ευαίσθητα εδαφικά ή/και κλιματικά χαρακτηριστικά. Οι όροι έγκρισης πρέπει να περιλαμβάνουν, κατά περίπτωση, μέτρα άμβλυνσης του κινδύνου.
                              
                           Τα ενδιαφερόμενα κράτη μέλη ζητούν την υποβολή περαιτέρω μελετών για την αντιμετώπιση του κινδύνου για τα υπόγεια ύδατα. Τα ενδιαφερόμενα κράτη μέλη εξασφαλίζουν ότι οι κοινοποιούντες υποβάλλουν τέτοιου είδους μελέτες στην Επιτροπή έως την 31η Οκτωβρίου 2011.
                  
               
                     279
                  
                  
                     Sodium p-nitrophenolate
                     Αριθ. CAS 824-78-2
                     Δεν έχει χορηγηθεί αριθ. CIPAC
                  
                  
                     
                        4-νιτροφαινολικό νάτριο· p-νιτροφαινολικό νάτριο
                     
                  
                  
                     ≥ 998 g/kg
                     
                        Οι κάτωθι προσμείξεις θεωρούνται τοξικολογικό πρόβλημα:
                     
                     
                                  
                              
                              
                                 
                                    Φαινόλη
                                 
                                 
                                    Μέγιστη περιεκτικότητα: 0,1 g/kg
                                 
                              
                           
                                  
                              
                              
                                 
                                    2,4 δινιτροφαινόλη
                                 
                                 
                                    Μέγιστη περιεκτικότητα: 0,07 g/kg
                                 
                              
                           
                                  
                              
                              
                                 
                                    2,6 δινιτροφαινόλη
                                 
                                 
                                    Μέγιστη περιεκτικότητα: 0,09 g/kg
                                 
                              
                           
                  
                     1 Νοεμβρίου 2009
                  
                  
                     31 Οκτωβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται μόνον ως ρυθμιστικό της ανάπτυξης των φυτών.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI λαμβάνονται υπόψη τα συμπεράσματα της έκθεσης ανασκόπησης για τις ουσίες sodium 5-nitroguaiacolate, sodium o-nitrophenolate και sodium p-nitrophenolate, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 2 Δεκεμβρίου 2008.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:
                     
                                 —
                              
                              
                                 οι προδιαγραφές για το τεχνικό υλικό, όπως παρασκευάζεται εμπορικά, πρέπει να επιβεβαιώνονται και να υποστηρίζονται από τα προσήκοντα αναλυτικά δεδομένα. Το υλικό δοκιμής που χρησιμοποιήθηκε στους φακέλους τοξικότητας πρέπει να συγκρίνεται και να επαληθεύεται ως προς τις εν λόγω προδιαγραφές του τεχνικού υλικού·
                              
                           
                                 —
                              
                              
                                 στην προστασία της ασφάλειας των χειριστών και των εργαζομένων. Οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας και μέτρα άμβλυνσης του κινδύνου για τη μείωση της έκθεσης·
                              
                           
                                 —
                              
                              
                                 στην προστασία των υπόγειων υδάτων, όταν η δραστική ουσία χρησιμοποιείται σε περιοχές με ευαίσθητα εδαφικά ή/και κλιματικά χαρακτηριστικά. Οι όροι έγκρισης πρέπει να περιλαμβάνουν, κατά περίπτωση, μέτρα άμβλυνσης του κινδύνου.
                              
                           Τα ενδιαφερόμενα κράτη μέλη ζητούν την υποβολή περαιτέρω μελετών για την αντιμετώπιση του κινδύνου για τα υπόγεια ύδατα. Τα ενδιαφερόμενα κράτη μέλη εξασφαλίζουν ότι οι κοινοποιούντες υποβάλλουν τέτοιου είδους μελέτες στην Επιτροπή έως την 31η Οκτωβρίου 2011.
                  
               
                     280
                  
                  
                     Tebufenpyrad
                     Αριθ. CAS 119168-77-3
                     Αριθ. CIPAC 725
                  
                  
                     
                        Ν-(4-τριτ.-βουτυλοβενζυλο)-4-χλωρο-3-μεθυλοπυραζολο-5-καρβοξαμίδιο
                     
                  
                  
                     ≥ 980 g/kg
                  
                  
                     1 Νοεμβρίου 2009
                  
                  
                     31 Οκτωβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται μόνο ως ακαρεοκτόνο και εντομοκτόνο.
                     ΜΕΡΟΣ Β
                     Κατά την αξιολόγηση αιτήσεων για την έγκριση φυτοπροστατευτικών προϊόντων που περιέχουν tebufenpyrad σε παρασκευάσματα πλην των υδατοδιαλυτών σάκων, τα κράτη μέλη δίνουν ιδιαίτερη προσοχή στα κριτήρια του άρθρου 4 παράγραφος 1 στοιχείο β) και εξασφαλίζουν την υποβολή όλων των απαραίτητων στοιχείων και πληροφοριών πριν από την έκδοση της έγκρισης.
                     Για την εφαρμογή των ενιαίων αρχών του παραρτήματος VI, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία tebufenpyrad, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 2 Δεκεμβρίου 2008.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:
                     
                                 —
                              
                              
                                 στην ασφάλεια των χειριστών και των εργαζομένων και στην εξασφάλιση ότι οι όροι χρήσης προβλέπουν τη χρήση κατάλληλου εξοπλισμού ατομικής προστασίας·
                              
                           
                                 —
                              
                              
                                 στην προστασία των υδρόβιων οργανισμών και στην εξασφάλιση ότι οι όροι χορήγησης της άδειας περιλαμβάνουν, κατά περίπτωση, μέτρα άμβλυνσης του κινδύνου, όπως ζώνες απομόνωσης·
                              
                           
                                 —
                              
                              
                                 στην προστασία των εντομοφάγων πτηνών και στην εξασφάλιση ότι οι όροι χορήγησης της άδειας περιλαμβάνουν, κατά περίπτωση, μέτρα άμβλυνσης του κινδύνου.
                              
                           Τα ενδιαφερόμενα κράτη μέλη εξασφαλίζουν ότι ο κοινοποιών υποβάλλει στην Επιτροπή:
                     
                                 —
                              
                              
                                 περαιτέρω πληροφορίες βάσει των οποίων επιβεβαιώνεται ότι δεν υπάρχουν σχετικές προσμείξεις·
                              
                           
                                 —
                              
                              
                                 πληροφορίες για την περαιτέρω αντιμετώπιση του κινδύνου για τα εντομοφάγα πτηνά.
                              
                           Τα ενδιαφερόμενα κράτη μέλη εξασφαλίζουν ότι ο κοινοποιών υποβάλλει τέτοιου είδους πληροφορίες στην Επιτροπή έως την 31η Οκτωβρίου 2011.»
                  
               
      
         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.